Patrice Lagisquet

Patrice Lagisquet (Arcachon, 1962ko irailaren 4a) frantziar errugbilari ohia eta entrenatzailea da. Jokalari ibilbide gehiena Euskal Herrian egin zuen: Aviron Bayonnaisen 1982-1992 bitartean, eta Biarritz Olympiquen 1992tik 1997ra. Arrunt abiadura handiko hegalekoa baitzen, "Baionako tren espresa" izengoitia paratu zioten. 1983ko azaroaren 13an egin zuen debuta Frantziako selekzioarekin, Clermont-Ferranden, Australiaren aurka.

1997-98 denboraldian, jokatzeari utzi eta Biarritz Olympiqueko entrenatzaile bilakatu zen, Laurent Rodriguez lagun zuela. Hura entrenatzaile zela izan zituzten biarriztarrek garairik oparoenak: hiru aldiz irabazi zuten Frantziako errugbi txapelketa (2002an, 2005ean eta 2006an), eta Heineken kopako finalerako sailkatu ziren 2006an. 2007-08 sasoiaren bukaeran entrenatzaile kargua uztea erabaki zuen, arrazoi pertsonalak zirela medio, baina 2011-12koan Biarritzera itzuli zen, kirol zuzendari gisa. 2019ko udan, Portugalgo errugbi selekzioko hautatzaile izendatu zuten.

Arazoak dituzten haurren heziketaz arduratzen den Chrysalide erakundearen sortzailea izan zen.

Jokalari palmaresa

Frantziako selekzioa 
 46 test-partida 1983-1991 bitartean
 80 puntu (20 entsegu)
 Bost Nazioen Txapelketa
 irabazlea: 1988 (Galesekin berdindua),  1989 
 Munduko Errugbi Kopa
 finalista: 1987

Entrenatzaile palmaresa

Biarritz Olympique 
 Frantziako errugbi txapelketa
 irabazlea: 2002, 2005 eta 2006
 Yves du Manoir errugbi txapelketa
 irabazlea: 2000
 Frantziako errugbi Ligaren kopa
 finalista: 2002
 Europako Errugbi Txapeldunen Kopa
 finalista: 2006
 European Challenge Cup
 irabazlea: 2012

Erreferentziak

Kanpo estekak 

Frantziako errugbilariak
Biarritz Olympiqueko errugbilariak